ఈనెల 16 నుంచి ధనుర్మాసం
''ఆద్యంతాలు లేని జ్యోతి స్వరూపుడిని కీర్తించేందుకు, దర్శించి సేవించేందుకు సమయం ఆసన్నమైంది. త్వరగా లేచిరా..'' అని తిరువెంబావైలో సాటి యువతులను నిద్రలేపినట్లుగానే.. పవిత్రమైన ధనుర్మాసం ఆసన్నమైంది.
ధనుర్మాసం ఆగమనంతో దేవాలయాలన్నీ మహావిష్ణువును కీర్తించే తిరుప్పావైతో నిండిపోతాయి. పన్నెండు మంది ఆళ్వారులలో ఒకరైన 'ఆండాళ్‌' రచించిన పాశురాలతో భక్తి పరిమళాలు వెదజల్లుతాయి. ఇదే సమయంలో శివాలయాల్లో సుప్రభాత వేళ 'తిరువెంబావై'ని గానం చేస్తారు. దీన్ని తిరుమాణిక్య వాచకర్‌ రచించినట్లుగా చెబుతారు. ఇందులో ఇరవై పాశురాలు ఉంటాయి. ప్రతి పాశురం 'ఏలోరెంబావై' అనే మకుటంతో ముగుస్తుంది.
ఏలోరెంబావై లోని 'ఏల్‌' అంటే మేలుకో, 'ఓర్‌' అంటే ధ్యానించు, 'ఎం' అంటే మా, 'పావాయ్‌' అంటే ఓ అమ్మాయి.. అని అర్థం. నిద్ర నుంచి మేల్కొలిపి పరమాత్మను ధ్యానించమని చెప్పేదే 'తిరువెంబావై'.
తిరుంబావైలోని మొదటి నాలుగు పాశురాలు నిద్రిస్తున్నవారిని తెల్లవారుజామునే మేల్కొల్పడం, రెండో నాలుగు పాశురాలలో నిద్రలేచిన యువతులు స్నాన ప్రాధాన్యత వంటి వాటి గురించి సంభాషించుకోవడం, తొమ్మిది నుంచి ఇరవయ్యో పాశురం వరకు శివుడిని కీర్తిస్తూ.. పరమేశ్వర పాదమే ఈ జగత్తుకంతటికీ సర్వస్వం అనీ, దాన్ని సేవించి తరించమని ప్రబోధిస్తుంది. భగవంతుని ముందు ధనిక, పేద, కులమత భేదాలు లేవనీ, ఆయన పాదాలను సేవించే భక్తులందరూ ఒకే కుటుంబ సభ్యులనీ.. శివ భక్తులందరూ ఒకరికొకరు బంధువులనీ చెప్పే ఐక్యతా భావన తిరువెంబావైలో కనిపిస్తుంది. అంతేకాకుండా.. సూర్యుడు ఉదయిస్తూనే నక్షత్రాలన్నీ వెలవెలబోయినట్లు.. శివుడి ముందు అజ్ఞానం నిలవదనీ, శివుడు జ్ఞాన ప్రదాత అనీ చాటి చెబుతుంది.. శివుడికి జాతి, కుల, లింగ వివక్ష లేదనీ, పంచభూతాత్మకుడైన శివుడు అందరిలోనూ ఉన్నాడని వర్ణిస్తుంది. భగవంతుడి ముందు అందరూ సమానులే అనే భావన తిరువెంబావై చాటింది.
eenela 16 nunchi dhanurmasam
''aadyantaalu laeni jyoti swaroopudini keertinchenduku, darsinchi sevinchenduku samayam aasannamaindi. twaragaa lechira..'' ani tiruvembavailo saati yuvatulanu nidralepinatlugaane.. pavitramaina dhanurmasam aasannamaindi.
dhanurmasam aagamanamtho devalayalanni mahaavishnuvunu keertinche tiruppaavaito nindipotayi. pannendu mandi aalvaarulalo okaraina 'andolle' rachinchina paasuraalatoe bhakti parimalaalu vedajallutaayi. ide samayamlo sivaalayaallo suprabhaata vaela 'tiruvembavai'ni gaanam chestaaru. deenni tirumaanikya vachakary rachinchinatlugaa chebutaaru. indulo iravai paasuraalu untaayi. prati paasuram 'elorembavai' ane makutamtho mugustundi.
elorembavai loni 'ela' ante meluko, 'ory' ante dhyaaninchu, 'em' ante maa, 'pavayi' ante oo ammai.. ani artham. nidra nunchi melkolipi paramaatmanu dhyaaninchamani cheppede 'tiruvembavai'.
tirumbavailoni modati naalugu paasuraalu nidristunnavaarini tellavaarujaamune melkolpadam, rendo naalugu paasuraalalo nidralechina yuvatulu snaana praadhaanyata vanti vaati gurinchi sambhashinchukovadam, tommidi nunchi iravayyo paasuram varaku shivudini keertistuu.. parameshwara paadame ee jagattukantatiki sarvaswam any, daanni sevinchi tarinchamani prabodhistundi. bhagavantuni mundu dhanika, pedha, kulamata bhedaalu lavanee, aayana paadaalanu sevinche bhaktulandaru oke kutumba sabhyulanee.. shiva bhaktulandaru okarikokaru bandhuvulanee cheppe aikyata bhavana tiruvembavailo kanipistundi. antekakunda.. suuryudu udayistuunee nakshatraalannii velavelaboinatlu.. shivudi mundu agnaanam nilavadanee, shivudu ghnaana pradaata any chaati chebutundi.. shivudiki jaati, kula, linga vivaksha ledanee, panchabhootaatmakudaina shivudu andariloonuu unnaadani varnistundi. bhagavantudi mundu andaruu samanule ane bhavana tiruvembavai chaatindi.